VENDIM
Nr. 212, datë 28.12.2017

MBI MIRATIMIN E PLANIT TË INVESTIMEVE PËR VITIN 2017 DHE ATË DHJETËVJEÇAR, 2015–2025, TË ZHVILLIMIT TË RRJETIT TË TRANSMETIMIT TË SHOQËRISË OST SHA

Në mbështetje të neneve 16 dhe 20, germat “a” dhe “e”; nenit 60, pikat 1; 4 dhe 5; të ligjit nr. 43/2015, “Për sektorin e energjisë elektrike”; neneve 6; 7; 8; 10; 11; 12 dhe 13 të rregullores “Për procedurat e paraqitjes dhe të miratimit të planit të investimeve nga të licencuarit në sektorin e energjisë elektrike”, miratuar me vendimin e Bordit të Komisionerëve të ERE-s nr. 62, datë 15.9.2009, si dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016 të bordit të ERE-s; Bordi i Entit Rregullator të Energjisë (ERE), në mbledhjen e tij të datës 28.12.2017, mbasi shqyrtoi relacionin mbi miratimin e planit të investimeve për vitin 2017 dhe atë dhjetëvjeçar, 2015–2025, të zhvillimit të rrjetit të transmetimit të shoqërisë OST sh.a., të përgatitur nga drejtoritë teknike, 
konstatoi se:
- ERE, me shkresat nr. 774 prot., datë 3.11.2016 dhe nr. 275 prot., datë 30.3.2017, i ka kërkuar shoqërisë OST sh.a. paraqitjen për miratim të planit të investimeve për vitin 2017.
- OST sh.a., me anë të shkresën nr. 1771/2 prot., datë 29.5.2017, ka paraqitur në ERE planin e investimeve për vitin 2017. 
- Në vijim, ERE, me shkresën nr. 584 prot., datë 30.8.2017, i është drejtuar OST sh.a. për paraqitjen për miratim të planit dhjetëvjeçar të zhvillimit të rrjetit të transmetimit.
- OST sh.a., me shkresën nr. 4677/1 prot., datë 6.9.2017, ka dërguar pranë ERE-s për miratim planin dhjetëvjeçar të zhvillimit të rrjetit të transmetimit.
- Aplikimi plotëson kryesisht kushtet e përcaktuara në rregulloren “Për procedurat e paraqitjes dhe të miratimit të planit të investimeve nga të licencuarit në sektorin e energjisë elektrike”, miratuar me vendimin e Bordit të Komisionerëve të ERE-s nr. 62, datë 15.9.2009.
Për gjithë sa më sipër, bordi i ERE-s

VENDOSI:

1. Të miratojë planin e investimeve të OST sh.a. për vitin 2017, në vlerën 2,183,846,979 lekë. 
2. Të miratojë planin dhjetëvjeçar, 2015–2025, të zhvillimit të rrjetit të transmetimit në vlerën 285,437,528 euro.
3. OST sh.a. duhet të përditësojë çdo vit planin dhjetëvjeçar të zhvillimit të rrjetit, sipas kritereve të përcaktuara në “Rregulloren e procedurave të paraqitjes dhe miratimit të planit të investimeve nga operatorët e transmetimit dhe shpërndarjes së energjisë elektrike”, miratuar me vendimin e bordit të ERE-s nr. 135, datë 6.9.2017.
4. Drejtoria Juridike dhe e Mbrojtjes së Konsumatorëve të njoftojë OST sh.a. për vendimin e bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.

 KRYETARI
Petrit Ahmeti





	INVESTIMET E PARASHIKUARA NGA OST SHA PËR VITIN 2017 (LEKË)

	1
	Zgjerimi i nënstacionit Koman me një autotransformator 400/220 kV
	480,557,640

	2
	Rikonstruksioni i linjës Laç 1-Laç 2 dhe impiantit 110 kV të nënstacioneve Laç 2 
	194,382,185

	3
	Furnizim, vendosje e një AT 1Z0 MVA 220/110/35 kV në Elbasan 1
	193,818,990

	4
	Blerja dhe instalimi i analizatorëve të vajit dhe përcaktimit të gjendjes së izolacionit për transformatorët 10 sete DGA
	193,480,000

	5
	Rikonstruksioni impiantit 110 kVh e nënstacionit Jaqodine
	180,000,000

	6
	Rikonstruksioni i impiantit 110 kV të nënstacionit Rubik
	140,000,000

	7
	Rritja e kapaciteteve të transmetimit të OPGW STXK
	130,000,000

	8
	Monitorimi i izolatorëve kalimtarë dhe shkarkimeve parciale
	85,000,000

	9
	Transferimi i QME-së, ndërfaqja me platformën e tregut dhe furnizimi dhe vendosja e dy trakteve të matjes, nënstacioni Kurbnesh, Shutri
	80,000,000

	10
	Furnizim, vendosje e dy çelësave 220 kV në Koman
	65,000,000

	11
	Përfundimi i punimeve për vënien në punë të pjesës kabllore të linjës 110 kV, Tirana 2-Selitë
	65,000,000

	12
	Pajisje primare për mirëmbajtjen e nënstacioneve
	50,000,000

	13
	Blerje të pajisjeve sekondare për zyrën e mbrojtjes (Rele)
	50,000,000

	14
	Implementimi i sistemit të analizimit të rrjetit nëpërmjet PMU (Phasor Measuring Unit)
	40,000,000

	15
	Blerje Server-a, Storage, pajisje Network për backup site dhe disaster recovery dhe migrim i sistemeve ekzistuese në Disaster Recovery
	40,000,000

	16
	Licencë të produkteve Microsoft
	37,377,428

	17
	Zhvillimi dhe instalimi i një sistemi për klasifikimin, mbrojtjen dhe parandalimin e rrjedhjes së informacionit elektronik të OST sh.a.
	23,000,000

	18
	Aparate testuese për TR rrymë dhe tension
	20,000,000

	19
	Përmirësimi i infrastrukturës së Data Network, Sistem, akses kontrolli për hyrje-daljet së bashku me një Software për përllogaritjen automatike të pagave
	15,000,000

	20
	Zgjerim i sistemit SCADA mbi kontroll-monitorimin, duke ridimensionuar kanalet e komunikimit IEC 60870-5-104
	14,662,500

	21
	Blerje programi kompjuterik për krijimin, mirëmbajtjen, analizën, konvertimin dhe shkëmbimin e modeleve të rrjetave të transmetimit në formatet që përdoren nga PSSE-ja dhe formatin e kërkuar nga ENTSO-E: CIM Profile, CGMES
	13,000,000

	22
	Blerje kompjuter, laptop dhe pajisje printimi multifunksionale
	11,868,236

	23
	Mbikëqyrja e punimeve për objektet e reja
	10,000,000

	24
	Rinovimi i suportit dhe upgrade-im i sistemit të monitorimit të shtyllave të transmetimit 
	10,000,000

	25
	Blerje e standardeve IEC
	7,000,000

	26
	Implementimi i menaxhimit të dokumentacionit në mënyrë elektronike 
	6,000,000

	27
	Blerje ploter + fotokopje + skaner
	5,000,000

	28
	Ndërtimi i një sistemi me bazë të dhënash për menaxhimin e parametrave të sistemit energjetik
	5,000,000

	29
	Menaxhimi i problemeve të sistemeve të operimit nëpërmjet një sistemi Issue tracer 
	5,000,000

	30
	Ndërtim bazamenti për autotransformatorin 120 MVA në nënstacionin Elbasan 1
	5,000,000

	31
	Rikonstruksioni i godinës së nënstacionit Koplik
	3,000,000

	32
	Blerje pajisjesh specifike për mirëmbajtjen e sistemeve të kontroll-monitorimit 
	3,000,000

	33
	Updrade-im/Përditësim i sistemit të monitorimit të automjeteve të OST sh.a.
	2,700,000

	 
	TOTAL
	2,183,846,979

5 |Linja 110 kv me dy garge Burrel- Bulgize dhe dy dafie Inje 110 kv 2ACSR 240/40 30 122 2018 4,000,000
6 |Linje e re 110 kV, Rrashbul-Golem Kavaje 2XACSR 240/40 18 - 2016 1,700,000|
7 |tinjame dy qarge Ulez- Shkopet - Skuraj; 2XACSR 240/40 10.5 2016 1,800,000
8 |Linjame nje gark Skuraj -Lac-1 ACSR 290/40 127

9 |Linjame nje gark Skuraj Lac-2 ACSR 290/40 10.1 2017 1,800,000

13 |linje & re 110kV, Lapaj-iure, 2 Dale ine 110 kY. ACSR 20/40 1.0 - 2023 1,600,000
14 [Linje e re 110 kV, Sukth-Gj.Lakit, 2 Dafie inje 110 kv ACSR 240/40 18.0 - 2022 1,900,000|
15 [Linje & re 110 kV, Blulgize-Termove-Gjorice ACSR 240/40 200 2021 1,900,000|
16 [220/110 kv Ferze, 1Dafie Transformtar 220 k¥, 1 Dakie Transform atori 110 kv S - |2xeo| 202 2,000,000]
21 |Linje e re 110kV, Fier-Lushnje ACSR 240/40 30.0 - 2022 2,400,000|
23 |linje & re 110 kv, Balsh-Mem aiaj-Dragot, N/St. Dragot 220/ 110 kv ACSR 20/40 w0 | - 2025 7,080,000
25 [Linje e re 110 kV, Tirana1-Qender(Kablore), 1 Dalje inje 110 kv. XPLE-AL1000 23 2018 1,500,000|

